Sur Editur, Ikkuntattjajt lid-dipartiment tas-CVA ftit ġranet ilu, wara li rċevejt talba sabiex inħallas l-ammont ta' €5.74, li fl-opinjoni tiegħi huma inġusti. Skont l-leġiżlazzjoni li tirregola s-CVA m'hemm l-ebda spejjeż jekk wieħed jidħol il-Belt Valletta wara s-2.00pm. Fil-kont tiegħi għandi talba għal pagament ta' €3.28 u €2.46 għall-10 sekondi u 30 sekonda rispettivament, kif juri il-kont anness. Dan juri li mhux biss id-dipartiment tas-CVA qed ikun riġidu wisq, iżda anke inġust meta nikkonsidraw li l-ħin ikkwotat mhux regolat mal-ebda ħin legali f'Malta. Jiena qatt ma oġġezzjonajt għall-kontijiet l-oħra tas-CVA u, fil-fatt, ħallast ukoll id-differenza f'dan l-istess kont mill-ewwel, iżda ma naqbilx li s-sewwieqa għandhom jiġu trattati b'dan il-mod. Wara li kkuntattjajt lid-dipartiment tas-CVA sabiex ibiddlu l-policy tagħhom u kif ukoll iħassru dan il-kont, ġejt infurmat li ma jistgħux jagħmlu dan u l-unika mod li nista' nikkontesta huwa li mmur għand Transport Malta avolja ġejt infurmat ukoll li f'każ li jinstab li t-talba tiegħi mhux ġustifikata se nkun qed neħel penali ikbar. Ma jimpurtax, jiena nemmen li s-CVA qed ikunu inġusti mas-sewwieqa b'din il-policy riġida u għalhekk ikkontestajt il-kont u wkoll qiegħed hawn nitlob lil Transport Malta sabiex jaraw naqra x'qed jiġri fid-dipartiment tas-CVA u jaraw li s-sewwieqa jkunu trattati ġustament u b'mod ekwu kif jixraq minn issa 'l quddiem. Ian Vella, IS-Swatar